Назарбаев коронавируспен күреске 200 миллион теңге бөледі
"Назарбаев коронавируспен күреске 200 миллион теңге бөледі" | "https://abai.kz/post/107809"
TITLE: Назарбаев коронавируспен күреске 200 миллион теңге бөледі
URL: https://abai.kz/post/107809
META: "Назарбаев коронавируспен күреске 200 миллион теңге бөледі" | "https://abai.kz/post/107809"
DATE: 18.03.2020
AUTHOR(s): Abai.kz
TOTAL WORDS: 135
TEXT: Елімізде коронавирустық инфекцияның таралуына қарсы күреске экс - Президент Н.Назарбаев "Елбасы Қорынан" 200 миллион теңге бөледі. « Бүгінде Қазақстанда эпидемияға қарсы іс-шаралар толық көлемде жүзеге асып жатыр. Бұл әрекеттер қазіргі ахуалға сай және дер кезінде қолға алынды. Мемлекет теңдессіз шараларды қабылдап отыр. Қауіпті індетпен күресте отандық бизнес те қолдан келгенше көмектесуде. Мен бұл бастаманы қолдап, әлеуметтік жауапкершілік танытуға және біздің қоғамның бірлігін көрсетуге шақырамын. Біз барлық сынақтан сүрінбей өтеміз. Біз біргеміз! », - делінген Назарбаевтың тапсырмасында. Бөлінген қаражат Нұр-Сұлтан мен Алматы қалалары әкімдіктері арасында теңдей үлестіріледі. Қаржылық көмек пандемияға қарсы күреске жұмылған медицина қызметкерлеріне сыйақы беруге, қосымша медициналық бетперделер мен дезинфекциялау құралдарын сатып алуға  жұмсалады. Сондай-ақ, қаражаттың бір бөлігі елордадағы балалар үйлері мен мамандандырылған ауруханаларды азық-түлікпен қамтамасыз етуге бағытталады. Сонымен бірге, қор басшылығы Нұр-Сұлтан қаласының Қоғамдық денсаулық сақтау басқармасына 50 мың медициналық бетперде тапсырды. Abai.kz
